rei literariae praesidia nonnihil interesset. Quum vero elucubrandi 
istius operis botanici cura a MAIESTATE TUA mihi iniuncta 
fuisset, deesse iam ad felicitatis meae cumulum nihil amplius sensi, 
quam ut. TUAE de me expectationi vires meae responderent, nec 
indignus prorsum tanto AUSPICE , tamque augusto ac perito 
AUCTORE labor meus iudicaretur. Pietas pro ingenio fuit; in 
doctrinam obsequium et obedientia cessere; cetera animi ardor 
dedit. | 
Itaque iam patere, IMPERATOR. AUGUSTISSIME, 
in conspectum TUUM prodeat selecta haec Flora Brasiliana, 
timidior quidem, utpote intra silvarum opaca et solitudines enutrita, 
parumque diserta, sed novo plantarum genere frontem redimita, 
